Resum+4rt+dia+Víctor

Resum 4rt dia Víctor
// Les tres pistes //. Aquest era el joc amb el qual començàvem avui i que proposaven els nostres companys del segon grup. Ha estat senzill, ràpid, un joc en el qual l’agilitat dels participants era un dels punts més importants. Després de la posada en escena del joc, vam continuar en l’aula amb els fòrums de debat. Quan moderem un fòrum, s’han de classificar la temàtica de les discussions, per a facilitar al grup l’accés a temes d’interès. I aquesta ha estat l’activitat immediata, proposar de manera individual alguns temes, veure com seria la classificació lògica i eliminar del fòrum aquells que no ens interessen. Com hem de tancar un debat el tema del qual no tingui a veure amb els objectius definits per els moderadors? Cal fer-ho de forma educada, sense donar ordres, sense involucrar-se emocionalment... Probablement no coneguem personalment als integrants. Si no ens centrem en la finalitat i en els objectius, sobretot si és un fòrum de treball, tot es desvirtua. En un d’aquests debats i gràcies a l’aportació de Sandra, vam conèixer el treball de Manuel Castells, un important teòric de la comunicació. Ens vam centrar llavors en dues propostes de discussió, les més adequades al nostre curs. “Web 2.0 com eina de treball”, proposada per Tomàs, i “Projecte d’agost”, per Stefan. Després de participar en ells, Pau ens va fer veure, que no s’havia aportat res de nou, que no havia conclusions de cap tipus. I que una aportació s’ha de fer amb empatia, pensant en la resta, amb passió? Tal i com observàrem, al joc del primer dia. Les últimes hores de la tarda, les dedicàrem a modelar i posar en pràctica el nostre joc. A observar on havien errors de concepte i corregir així allò que no funcionava i que, després de la posada en escena, fictícia, clar, semblava desquadrar les nostres idees inicials.